23. ΒΑΣΙΛΙΚΟΝ ΔΙΑΤΑΓΜΑ της 26 Μαρτ./12 Απρ. 1955 Περί των καθηκόντων και αρμοδιοτήτων των εντεταλμένων υπαλλήλων δια την ανωτάτην εποπτείαν της ποιότητος της παραλαμβανομένης και εξαγομένης κορινθιακής σταφίδος. Έχοντες υπ’ όψει το άρθρ. 29 παρ. 3 του Α.Ν. 5/1936 «περί τροποποιήσεως και συμπληρώσεως του Νόμ. 6028/1934 περί ΑΣΟ ως και την υπ’ αριθ. 47/1955 γνωμάτευσιν του Συμβουλίου Επικρατείας, προτάσει των Ημετέρων επί της Γεωργίας και Εμπορίου Υπουργών, απεφασίσαμεν και διατάσσομεν: Άρθρ.1.-Η κατά το άρθρ. 29 παρ. 3 Α.Ν. 5/1936 ανωτάτη εποπτεία συνίσταται αφ’ ενός εις τον έλεγχον της παρά των υποχρέων τηρήσεως των υπό της κειμένης νομοθεσίας επιβαλλομένων μέτρων προς προστασίαν της ποιότητος της κορινθιακής σταφίδος, εφ’ ετέρου εις την παρακολούθησιν και διαπίστωσιν της ποιοτικής καταστάσεως του παραλαμβανομένου, μεταφερομένου, αποθηκευμένου, κατεργαζομένου, συσκευαζομένου και εξαγομένου προϊόντος και τέλος εις τον έλεγχον και την παρακολούθησιν περί την εκπλήρωσιν ή μη υπό των αρμοδίων υπαλλήλων ελέγχου του Α.Σ.Ο. των καθηκόντων των. Άρθρ.2.-Δια την εφαρμογήν των υπό της κειμένης νομοθεσίας προβλεπομένων μέτρων προστασίας της κορινθιακής σταφίδος οι ανώτατοι επόπται καθήκον έχουν: 1.Να ενεργούν επιτοπίους ελέγχους εις τας περιφερειακάς υπηρεσίας του ΑΣΟ και τας αρμοδίας Επιτροπάς. 2.Να προβαίνουν εις επιθεωρήσεις αποθηκών και εγκαταστάσεων επεξεργασίας και συσκευασίας  κορινθιακής  σταφίδος  ως  και εις Σελ. 627 Προστασία Σταφίδας ΑΣΟ 16.Θ.δ.21β-23 δειγματοληψίας προς έλεγχον της ποιότητος της εν αυταίς σταφίδος. 3.Να ζητούν παρά του Α.Σ.Ο. όπως ενεργήση δια των αρμοδίων Επιθεωρήσεων αυτού ή υπαλλήλων ή και να ενεργούν οι ίδιοι εξέτασιν ή ανάκρισιν κατά παντός υπευθύνου δια πάσαν πράξιν ή παράλειψιν αυτού, αντικειμένην όπως δήποτε προς τα επιβαλλόμενα καθήκοντα ή μέτρα προς προστασίαν της ποιότητος της κορινθιακής σταφίδος. Το πόρισμα της ούτω ενεργουμένης εξετάσεως ή ανακρίσεως υποβάλλεται αμελλητί εις τον Α.Σ.Ο. και το Υπουργείον Γεωργίας. Άρθρ.3.-Οι ανώτατοι Επόπται ασκούν πειθαρχικήν εξουσίαν επί του δι’ ιδιωτικής σχέσεως συνδεομένου προσωπικού του ΑΣΟ του εντεταλμένου με τον έλεγχον της τηρήσεως των μέτρων προς προστασίαν της ποιότητος της Κορινθιακής σταφίδος, δυνάμενοι δια πάσαν παράβασιν των καθηκόντων των ή πλημμελή εκτέλεσιν αυτών να επιβάλωσι μετά προηγουμένην κλήσιν εις απολογίαν του υπαιτίου υπαλλήλου, την πειθαρχικήν ποινήν της εγγράφου επιπλήξεως ή του προστίμου μέχρις 1/3 των αποδοχών ενός μηνός. Ως παράβασις καθήκοντος νοείται εν προκειμένω και η περίπτωσις καθ’ ην οι ειρημένοι υπάλληλοι κληθέντες, δεν έθεσαν υπ’ όψει των ανωτάτων εποπτών παν στοιχείον δυνάμενον να διευκολύνη τούτους εις την άσκησιν των καθηκόντων των (πρακτικά επιτροπών, αποφάσεις, διαταγαί, εντολαί και αλληλογραφίαι) ως και η περίπτωσις καθ’ ην ωλιγώρησαν ή δεν εξετέλεσαν την δοθείσαν προς αυτούς υπό των ως άνω Εποπτών παραγγελίαν σχετικώς με τον έλεγχον. Αι ως άνω πειθαρχικαί αποφάσεις των ασκούντων την ανωτάτην Εποπτείαν υπαλλήλων κοινοποιούνται άμα τη εκδόσει των εις τα Υπουργεία Εμπορίου και Γεωργίας και εις τον ΑΣΟ δια την εκτέλεσιν. Εις τους Ημετέρους επί της Γεωργίας και του Εμπορίου Υπουργούς ανατίθεμεν την δημοσίευσιν και εκτέλεσιν του παρόντος Δ/τος. Σελ. 628 16.Θ.δ.23 Προστασία Σταφίδας ΑΣΟ 